കണ്ണൂരില് കവര്ച്ചയ്ക്കിരയായ വയോധിക മരിച്ച സംഭവം പ്രതി പിടിയില് കണ്ണൂര് എളയാവൂരില് കവര്ച്ചയ്ക്ക് ഇരയായ വയോധിക മരിച്ച സംഭവത്തില് പ്രതി പിടിയിലായി.അസം സ്വദേശിയായ മഹിബുള് ഹഖിനെയാണ് അറസ്റ്റ് ചെയ്തത്. കണ്ണൂര് എ സി പി, പി പി സദാനന്ദന്്റെ നേതൃത്വത്തിലുള്ള അന്വേഷണ സംഘമാണ് സമര്ത്ഥമായ അന്വേഷണത്തിലൂടെ പ്രതിയെ അസമില് നിന്നും പിടികൂടിയത് കഴിഞ്ഞ മാസം 21നായിരുന്നു വീട്ടില് തനിച്ച് താമസിക്കുകയായിരുന്ന 75 വയസ്സുകാരിയായ പി കെ ആയിഷ കവര്ച്ചയ്ക്ക് ഇരയായത്. മോഷ്ടാക്കളുടെ ആക്രമണത്തില് ഗുരുതരമായി പരിക്കേറ്റ ആയിഷ ഒരാഴ്ചയ്ക്ക് ശേഷം മരിച്ചു. കണ്ണൂര് എസിപി പി പി സദാനന്ദന്റെ നേതൃത്വത്തില് 21 പേര് ഉള്പ്പെട്ട പ്രത്യേക അന്വേഷണ സംഘമാണ് കേസ് അന്വേഷിച്ചത്.സമീപത്തെ സി സി ടി വി ദൃശ്യങ്ങളില് നിന്നും പ്രതികളെ കുറിച്ച് സൂചന ലഭിച്ച പൊലീസ് സമര്ത്ഥമായ അന്വേഷണത്തിലൂടെയാണ് ദിവസങ്ങള്ക്കകം പ്രതികളില് ഒരാളെ പിടികൂടിയത്.സംഭവത്തിന് ശേഷം അസ്സമിലേക്ക് കടന്ന പ്രതി മഹിബുള് ഹഖിനെ അസമിലെ ബാര്പേട്ടയില് വച്ചാണ് അറസ്റ്റ് ചെയ്തത്. മുന്പ് സമീപത്തെ വീട്ടില് ജോലി ചെയ്ത പ്രതി വൃദ്ധ വീട്ടില് ഒറ്റയ്ക്കാണെന്ന് മനസ്സിലാക്കിയാണ് കവര്ച്ച ആസൂത്രണം ചെയ്തത്. മറ്റൊരാളുടെ സഹായം കൂടി പ്രതിക്ക് ലഭിച്ചിട്ടുണ്ടെന്നും ഇയാള് വൈകാതെ പിടിയിലാകുമെന്നും പൊലീസ് പറഞ്ഞു. മജിസ്ട്രേറ്റിന് മുന്നില് ഹാജരാക്കിയ പ്രതിയെ റിമാന്ഡ് ചെയ്തു.